ลงพื้นที่ขอนแก่น ตรวจเยี่ยมช่วยเหลือน้ำท่วมภาคอีสาน สั่งเร่งเยียวยาและฟื้นฟูให้ทั่วถึง พร้อมเตรียมรับมือกับภัยแล้งในพื้นที่ฝนทิ้งช่วง
ลงพื้นที่ขอนแก่น ตรวจเยี่ยมช่วยเหลือน้ำท่วมภาคอีสาน สั่งเร่งเยียวยาและฟื้นฟูให้ทั่วถึง พร้อมเตรียมรับมือกับภัยแล้งในพื้นที่ฝนทิ้งช่วงพลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประวิตร วงษ์สุวรรณ รองนายกรัฐมนตรี พร้อมทั้งรัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีช่วยว่าการกระทรวงเกษตรและสหกรณ์ พร้อมคณะ ลงพื้นที่ตรวจเยี่ยมและให้กำลังประชาชนที่ได้รับผลกระทบจากพายุ “โพดุลและคาจิกิ” จังหวัดขอนแก่น พร้อมทั้งรับฟังสถานการณ์อุทกภัยและการดำเนินการช่วยเหลือประชาชน และการขับเคลื่อนบริหารงานของส่วนราชการต่างๆ ตามนโยบายของรัฐบาลที่ผ่านมาที่ศาลากลางจังหวัดขอนแก่นรองนายกรัฐมนตรีและคณะ มอบถุงยังชีพให้ผู้แทนส่วนราชการและประชาชน ที่ได้รับผลกระทบในพื้นที่ อ.บ้านไผ่ อ.โนนศิลา อ.ชนบท อ.หนองสองห้อง และ อ.เมือง และโอกาสนี้ พลเอก ประวิตร นำความห่วงใยของนายกรัฐมนตรีมายังพี่น้องประชาชนในพื้นที่และให้กำลังใจการทำงานของเจ้าหน้าที่รัฐ พร้อมทั้งได้กำชับหน่วยงานที่เกี่ยวข้องทำงานร่วมกับจิตอาสา เร่งเข้าช่วยเหลือเยียวยาดูแลพี่น้องประชาชนที่ได้รับผลกระทบจากน้ำท่วมอย่างทั่วถึงและใกล้ชิด เพื่อบรรเทาความเดือดร้อนเฉพาะหน้า ขณะเดียวกันขอให้ติดตาม พิจารณาการแก้ปัญหาระยะยาวที่มุ่งเน้นความยั่งยืน โดยย้ำขอให้ส่วนราชการในพื้นที่ เร่งรัดสำรวจความเสียหายบ้านเรือนประชาชนและระบบสาธารณูปโภคในแต่ละพื้นที่ และเร่งซ่อมแซมกลับคืนสภาพเดิมโดยเร็วที่สุด พร้อมขอให้ประชาชนร่วมเป็นหนึ่งเดียวกัน เพื่อนผ่านความยากลำบากไปด้วยกันจากนั้น เดินทางไปเขื่อนอุบลรัตน์ เพื่อรับทราบสรุปสถานการณ์น้ำของภาคตะวันออกเฉียงเหนือ จากสภาวะฝนทิ้งช่วง โดยภาพรวมปริมาณน้ำของเขื่อนในพื้นที่ภาคอีสานตอนใต้และเขื่อนอุบลรัตน์ยังตำ่เกณฑ์และน่าเป็นห่วงต่อสถานการณ์ภัยแล้งที่จะเกิดขึ้นในพื้นที่ โดย พลเอก ประวิตร ขอให้ทุกส่วนราชการที่เกี่ยวข้อง จำเป็นต้องร่วมกันวางแผนบริหารจัดการน้ำ ทั้งน้ำผิวดินและใต้ดินอย่างระมัดระวัง และย้ำขอให้กรมฝนหลวงและการบินเกษตรและทุกส่วนราชการ หาโอกาสผันน้ำเข้าเขื่อนในทุกช่องทาง รวมทั้งเร่งจัดทำแก้มลิงตลอดแนวลำน้ำชี พร้อมทั้งจำเป็นต้องสร้างความเข้าใจและการมีส่วนร่วมกับเกษตรกรในพื้นที่ บริหารจัดการนำ้เพื่อประโยชน์ร่วมกันอย่างทั่วถึง รองรับสถานการณ์ภัยแล้งที่กำลังมาถึง